ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670026312

ขอเสนอความคิดเห็นเกี่ยวกับเงื่อนไขการใช้สิทธิ์สำนักงานหลักประกันสุขภาพแห่งชาติ กรณีการต้องขอใบส่งตัวไปยังโรงพยาบาล เนื่องจากประชาชนแจ้งว่า ปัจจุบันกระทรวงสาธารณสุขได้มีมาตรการให้กรมการแพทย์เปลี่ยนแปลงเงื่อนไขและขั้นตอนในการใช้บริการหรือเข้ารับการรักษาให้มีความซับซ้อนและยากลำบากกับประชาชนมากยิ่งขึ้น เพราะเดิมทีการรักษาหรือตรวจวินิจฉัยโรคจะสามารถส่งต่อไปยังสถานพยาบาลหรือโรงพยาบาลต่อได้ในทันที แต่ปัจจุบันต้องเป็นการรักษาขั้นปฐมภูมิเท่านั้น ถึงจะสามารถส่งต่อคนไข้ได้ นอกจากนั้นยังพบว่าทางโรงพยาบาล เช่น โรงพยาบาลผู้สูงอายุบางขุนเทียน แขวงท่าข้าม เขตบางขุนเทียน กรุงเทพมหานคร เมื่อประชาชนจะขอใบส่งตัว พบว่าทางโรงพยาบาลฯ จะดำเนินการให้ล่าช้า ใช้เวลาในการดำเนินการนาน ประมาณ 1 เดือน ซึ่งประชาชนเห็นว่าระยะเวลาดังกล่าวนานจนเกินไป ส่งผลให้ประชาชนได้รับความเดือน ต้องเดินทางกลับมารับใบส่งตัวใหม่ ดังนั้นประชาชนจึงเห็นควรว่าหน่วยงานที่เกี่ยวข้องควรกลับไปใช้หลักเกณฑ์การส่งตัวแบบเดิมที่สามารถส่งตัวผู้ป่วยได้ทันที โดยไม่ต้องใช้ระยะเวลานาน และไม่มีขั้นตอนที่ยุ่งยากเหมือนปัจจุบัน จึงประสงค์ให้หน่วยงานที่เกี่ยวข้องแก้ไขปัญหาดังกล่าว เพื่ออำนวยความสะดวกให้กับประชาชนต่อไป


 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata